Aftrede: Mediese koste kan baie duur raak | Netwerk24
Dean Jafta-moord: Saak uitgestel ná ‘nuwe inligting’
’n Klip gemerk “60”. Dit is al wat aangedui het waar die polisie verlede jaar Dean Jafta se lyk as “onbekende” begrawe het.
Kevin korrel nou vir plek in top-3
'Daar is ’n paar dinge wat ek beter in sekere stadiums van toernooie moet doen.'
Grant moeg om WP se bank warm te hou
Hy was moeg daarvoor om by die Westelike Provinsie in die skadu van spelers soos SP Marais en Dillyn Leyds te speel, sê Grant Hermanus, Griekwas se nuwe aanwins.
Die 13-jarige Isabella Kruger van Suid-Afrika het ná ’n terugvegpoging haar eerste wedstryd teen Amerika se Gabriella Price in ’n junior ITF-toernooi in Merida, Mexiko, gewen.
Discovery praat met AfriForum ná klag oor bankplan
Discovery wil sy bemagtigingsplan aan AfriForum verduidelik nadat sangers Steve Hofmeyr en Bobby van Jaarsveld gesê het hulle wil Discovery boikot.
Frankryk soek nuwe baas vir Renault
Die Franse regering soek ’n tussentydse leier vir Renault in die plek van Carlos Ghosn, wat Maandag in hegtenis geneem is.
S&P besluit Vrydag oor SA gradering
Suid-Afrika se ekonomiese probleme gaan weer onder die vergrootglas geplaas word.
Só word Bobby se droom waar
Só word Bobby van Jaarsveld die graagste wakker.
Aftrede: Mediese koste kan baie duur raak
Deur Wouter Fourie 09 September 2018 00:15
Aftrede is ’n tyd vir rus, om kleinkinders te bederf, jou gholf-voorgee te verbeter of ’n stokperdjie te beoefen. Dit is nie die beste tyd om veranderings in mediesefonds-reëls en -tariewe te bestudeer nie.
Ongelukkig bestee ons die meeste tyd en geld aan dokters en medisyne nadat ons afgetree het. Sommige ontleders sê ons bestee tot 60% van ons lewenslange mediese uitgawes in ons aftreejare – en dis nie ongewoon om 30% van ons maandelikse pensioen aan mediese koste en mediese fondse te bestee nie.
Aangesien mediese koste so ’n groot deel van ons uitgawes uitmaak en juis omdat mediese fondse deesdae so kompleks raak, is dit belangrik om soveel aandag as moontlik aan jou mediese fonds se reëls en voordele te skenk.
Een van die belangrikste oorwegings is die vlak van dekking wat jou fonds bied. Neem in ag dat as ’n fonds sê hy dek 100%, beteken dit hy dek 100% van die tariewe wat op die verwysingslys van die Nasionale Gesondheidsraad verskyn; nie 100% van die totale koste nie.
As voorbeeld: Indien die dokter dubbel soveel kos as die voorgeskrewe prys van die raad se verwysingsprys, is die fonds se bybetaling slegs 50% van die totale koste.
Nog ’n belangrike oorweging is watter kwale en siektes jou fonds dek. Die wet skryf 270 soorte siektes, nood- mediese hulp en 27 chroniese toestande voor wat alle mediese fondse móét dek. Dit sê boonop dat geen oop mediese fonds iemand kan verbied om aan te sluit nie.
Dit beteken nie dat alle mediese fondse dieselfde dekking vir die wetlik voorgeskrewe siektes bied nie. Die meeste mediese fondse gebruik die wet se voorgeskrewe minimum voordele (VMV) as hul verwysing en dek soms net dieselfde behandeling as wat jy in ’n staatshospitaal sou kry.
Onthou om spesifiek oor jou mediese fonds se dekking van kanker- en dialisebehandeling te vra. Maak seker jy het mediese dekking as kanker of nierversaking by jou gediagnoseer word.
Op ’n meer positiewe noot moet jy onthou dat jy ’n deel van jou mediese uitgawes (R3 720 per jaar teen die huidige koers vir die hooflid en eerste afhanklike) van belasting kan terugeis. Daar is ook voorsiening vir afgetredenes en “ouer” afgetredenes ouer as 65 jaar of afgetredenes wat ’n fisieke gebrek het. Vra jou belastingkenner hieroor uit.
Dit is ook ’n goeie idee, veral indien jy nog nie afgetree het nie, om jou werkgewer te vra wat sy bydrae vir jou mediese fonds is en of dié bydrae ná aftrede voortgaan. Baie werkgewers verminder hul bydrae stelselmatig.
Oorweeg ook die gebruik van oorbruggingsdekking. Dit is ’n vorm van versekering wat jou die verskil tussen jou mediesefondsbydrae tot ’n uitgawe en die werklike koste daarvan kan laat eis. Daar is perke op die bedrag wat jy kan eis.
Dit is ook lonend om met ’n onafhanklike finansiële raadgewer te gesels. Hoewel hulle geld vra vir hul advies en tyd, beteken dit hulle word nie gedwing om ’n spesifieke produk of polis aan jou te verkoop om kommissie te verdien nie.
Kyk veral vir die CFP-kenteken van ’n gesertifiseerde finansiële beplanner. So ’n raadgewer kan jou help om vir onvoorsiene mediese uitgawes te spaar in ’n afsonderlike produk of noodfonds.
Dié artikel is geskoei op die hoofstuk “Health Care in Retirement” in die boek The Ultimate Guide to Retirement in South Africa, deur Wouter Fourie en Bruce Cameron. Fourie is die 2015-’16 FPI Finansiële Beplanner van die Jaar, ’n direkteur van die FPI, hoof van Ascor Independent Wealth Managers en ’n gekwalifiseerde onafhanklike finansiële beplanner, rekenmeester en boedelbeplanner.
Meer oor: Mediese Fondse | Private Gesondheidsorg
Kanker: Nuwe skokverslag oor voorkoms, koste
Mediclinic kap verslag oor lisensies vir hospitale
Dié artse neem jou maklik in hospitaal op
Beurtkrag: Ligte bly (vir eers) aan
Netcare: Dokters volg nou meer die reëls oor opnames
Gold Mining 1141,62 (2006)
Top 40 46188,83 (33766)
All Share 52423,52 (32748)
Resource 10 39946,35 (23362)
Financial and Industrial 30 69346,7 (55842)
ZAR/AUD 10,22 (1)
ZAR/EUR 16,06 (0)
ZAR/GBP 18,06 (-4)
ZAR/USD 14,06 (-3)
Gold 1227,36 (677)
Palladium 1157 (-2548)
Platinum 850 (374)
Silver 14,45 (5)